Diari Oficial de la Generalitat Valenciana


Sumari del DOGV 2867, del 12-11-1996 (1996/839884)

RESOLUCIÓ de 20 de setembre de 1996, de la Conselleria de Cultura, Educació i Ciència, per la qual es prorroga l'autorització a la Federació d'Esports Adaptats de la Comunitat Valenciana de l'ús de la piscina coberta de Campanar.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839884


Data del document
:   20-09-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 20 de setembre de 1996, de la Conselleria de Cultura, Educació i Ciència, per la qual es prorroga l'autorització a la Federació d'Esports Adaptats de la Comunitat Valenciana de l'ús de la piscina coberta de Campanar.   
La Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, disposa dins de les seues línies generals d'actuació, la promoció de l'esport per a tots, prioritzant l'atenció sobre els col·lectius menys afavorits.  
Igualment, la citada Llei 4/1993 propugna l'establiment de mesures que faciliten que les persones amb minusvalideses utilitzen les instal·lacions i els equipaments esportius ordinaris de la Comunitat Valenciana així com, de manera complementària, que permeten la realització d'activitats físiques o esportives específiques i la prestació de serveis especials a aquells minusvàlids als quals, per les seues condicions, resulte impossible la integració.  
L'immoble de l'antiga piscina de Campanar, que consta en l'Inventari General de Béns i Drets de la Generalitat Valenciana amb el núm. A02/46/250/0103, reestructurat per la Generalitat Valenciana, va quedar disposat per al seu funcionament, en convertir-lo en una instal·lació coberta amb unes característiques tècniques i funcionals que la fan apta per a complir els objectius de l'esmentada Llei, sent prioritària la seua utilització com a instal·lació esportiva per al foment i la promoció de l'esport de la natació.  
Amb data 29 de juliol de 1994, mitjançant Resolució de la Conselleria de Cultura, s'autoritzà la Federació d'Esports Adaptats de la Comunitat Valenciana a usar la piscina coberta de Campanar, durant un període de dos anys a partir de la data citada de resolució.  
Durant el temps transcorregut, la gestió per part de la Federació d'Esports Adaptats de la Comunitat Valenciana, quant a la promoció d'activitats i manteniment de la instal·lació, es considera positiva,  
Per tot això, amb l'autorització i l'informe previs de la Conselleria d'Economia i Hisenda, en virtut d'allò que s'ha disposat en l'article 73.1 de la Llei 3/1986, de 24 d'octubre, de Patrimoni de la Generalitat Valenciana, he resolt:  
Primer  
Prorrogar l'autorització a la Federació d'Esports Adaptats de la Comunitat Valenciana, com a entitat sense ànim de lucre que exerceix per delegació funcions públiques de caràcter administratiu; actuant com a agent de l'administració autonòmica, segons la Llei 4/1993 de l'Esport de la Generalitat Valenciana; de l'ús del local piscina coberta de Campanar, situat a l'avinguda de Campanar, núm. 32, de València, sense que en cap cas aquesta autorització n'afecte la propietat, que continuarà sota la titularitat de la Generalitat Valenciana, adscrita a la Conselleria de Cultura, Educació i Ciència.  
Segon  
Aprovar les bases que figuren com a annex I per les quals es regulen les condicions d'autorització d'ús i la relació del mobiliari i material existents en l'esmentat local.  
Tercer  
Per a l'adequat desenvolupament i execució del que s'ha disposat en aquesta resolució, es faculta el director general de l'Esport per a adoptar les resolucions necessàries per a la seua aplicació.  
Quarta  
Contra aquesta resolució, que posa fi a la via administrativa, es podrà interposar recurs contenciós administratiu en el termini de dos mesos, a comptar des del dia de la seua notificació davant la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs requerirà comunicació prèvia a la Conselleria de Cultura, Educació i Ciència.  
Tot això de conformitat amb el que s'ha previst en els articles 57 i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 20 de setembre de 1996.- La consellera de Cultura, Educació i Ciència: Marcela Miró Pérez.  
AnNex I  
Bases per les quals es regulen les condicions d'autorització d'ús de la piscina coberta de Campanar.  
Primera. Durada  
1.1. La durada d'aquesta autorització d'ús serà de deu anys a partir de la data d'aquesta resolució, i podrà prorrogar-se per acord de les parts.  
1.2. La Conselleria de Cultura, Educació i Ciència té les prerrogatives d'interpretar les condicions d'ús i de resoldre els dubtes que plantege el seu compliment. igualment, per raó d'interès públic, podrà modificar-les i acordar-ne la resolució dins dels límits i d'acord amb els requisits i els efectes establerts legalment.  
1.3. La Generalitat Valenciana podrà, en qualsevol moment, revocar l'autorització concedida recuperant l'ús de l'immoble.  
Segona. Obligacions de la Federació d'Esports Adaptats de la Comunitat Valenciana   
2.1. El local es destinarà a l'organització de les activitats físiques, relacionades amb la pràctica de la natació, tant les que són pròpies de la Federació d'Esports Adaptats com les que resulten d'aplicar el programa esportiu aprovat per la Direcció General de l'Esport i que recull, com a mínim:  
a) programes per a discapacitats, tercera edat i grups de natació terapèutica específica.  
b) programes de natació d'adults, tant d'aprenentatge i perfeccionament com en la seua faceta de manteniment.  
c) programes de cursos per a escolars.  
d) programes de cursos d'iniciació.  
e) programes de natació recreativa i bany lliure.  
f) programes dels entrenaments de clubs, competicions federatives i pròpies de la Generalitat.  
2.2. L'immoble no podrà ser modificat en la seua estructura ni sofrir alteracions de cap tipus sense l'autorització prèvia de la Conselleria de Cultura, Educació i Ciència, i la Federació d'Esports Adaptats estarà obligada a mantenir-lo en bon estat i apte per a la pràctica de la natació, d'acord amb les normes higienicosanitàries vigents.  
La Federació d'Esports Adaptats podrà introduir millores sempre que aquestes no afecten el que s'ha disposat en el paràgraf anterior. Per a això, haurà de presentar un programa motivat de millora que haurà de ser aprovat per la Direcció General de l'Esport. Les despeses ocasionades per les millores aniran a càrrec de la Federació d'Esports Adaptats.  
Les millores que puguen introduir-se quedaran a benefici de la piscina coberta de Campanar, sent per tant propietat de la Generalitat Valenciana i sense que la Federació d'Esports Adaptats tinga dret a cap indemnització en cas de finalització de l'autorització.  
2.3. Mantenir, durant el període de cessió de l'ús, una pòlissa d'assegurança multirisc, que cobrisca en cada moment el valor total real de mercat de l'edifici i de les seues instal·lacions. S'haurà de prevenir amb la corresponent entitat asseguradora que, en aquells supòsits en què es produïsca un sinistre que implique desaparició total o parcial de la instal·lació, de tal forma que objectivament impedisca la pràctica esportiva, el beneficiari d'aquesta serà la Conselleria de Cultura, Educació i Ciència de la Generalitat Valenciana.  
Igualment, mantenir una pòlissa d'assegurança de responsabilitat civil pels danys a tercers derivats de l'estat i l'ocupació de l'immoble, del funcionament de les instal·lacions i serveis i del desenvolupament de l'activitat.  
La Conselleria de Cultura, Educació i Ciència fixarà, en funció del risc existent, el capital assegurat i les prestacions de l'entitat asseguradora aplicables en cada moment, mentre que la Federació d'Esports Adaptats haurà d'assumir el cost corresponent.  
Una vegada subscrites, les còpies dels originals de les pòlisses d'assegurances referides, hauran de presentar-se en la Direcció General d'Esport de la Conselleria de Cultura, Educació i Ciència.  
2.4. Sufragar les despeses següents:  
a) consums d'electricitat, aigua, gas, telèfon i qualsevol altre de les mateixes característiques que es puga produir.  
b) de conservació i manteniment ordinari del conjunt de les instal·lacions i de manteniment dels sistemes elèctrics existents, de conformitat amb la normativa vigent de la Generalitat Valenciana.  
c) les de caràcter tributari que puguen produir-se per l'activitat desenvolupada o arran d'aquesta.  
d) les que origine la contractació del personal necessari per a la correcta gestió de la instal·lació i dels serveis esportius que s'acorden.  
e) altres despeses derivades de l'explotació de la instal·lació.  
2.5. presentar, en la Direcció General de l'Esport, en el termini d'un mes, la documentació següent:  
a) plantilla del personal necessari per a la gestió de la instal·lació, així com per al correcte funcionament dels serveis acordats.  
b) pressupost d'ingressos i despeses.  
c) pla d'utilització esportiva anual.  
d) proposta de preus.  
2.6. Informar la Conselleria de Cultura, Educació i Ciència de la gestió esportiva i econòmica de la instal·lació. Amb aquesta finalitat, hauran de presentar, periòdicament i en els termes que s'establisquen, la documentació següent:  
a) comptes d'explotació.  
b) memòria esportiva.  
2.7. Vetlar pel compliment del reglament intern que regula l'ús de la instal·lació, en el qual es recullen els drets i les obligacions dels usuaris de la instal·lació.  
2.8. Elaborar, en col·laboració amb la Conselleria de Cultura, Educació i Ciència, el pla de seguretat i emergència de la instal·lació. El cost econòmic d'aquest pla s'haurà d'incloure com a despesa en el compte d'explotació.  
2.9. Complir la legislació vigent quant a la seguretat i higiene dels edificis d'utilització pública i en qualsevol matèria que els siga d'aplicació.  
2.10. Complir la legislació laboral vigent en les relacions contractuals entre la Federació d'Esports Adaptats i el personal al seu servei per a gestionar la instal·lació esportiva.  
El personal dependrà exclusivament de la Federació d'Esports Adaptats i no tindrà relació administrativa laboral ni de qualsevol altre tipus amb la Generalitat Valenciana.  
2.11. Complir totes les obligacions fiscals a què estiguera obligada la Federació d'Esports Adaptats.  
2.12. Aplicar els preus aprovats per la Conselleria de Cultura, Educació i Ciència.  
2.13. La Conselleria de Cultura, Educació i Ciència disposarà de la instal·lació per a la realització dels jocs esportius de la Generalitat o qualsevol altra activitat esportiva que organitze.  
En els supòsits indicats, la Conselleria haurà de comunicar-ho amb un mínim d'un mes a la Federació d'Esports Adaptats.  
Tercera. Relacions de caràcter privat de la Federació d'Esports Adaptats  
Qualsevol relació jurídica de naturalesa laboral civil, tributària o d'un altre tipus que adopte la Federació d'Esports Adaptats per a gestionar la instal·lació esportiva, serà al seu compte i risc, sense que implique en cap cas relació directa o subsidiària amb la Conselleria de Cultura, Educació i Ciència de la Generalitat Valenciana.  
Quarta. Accés a la instal·lació  
4.1. La instal·lació serà de lliure accés per al conjunt dels ciutadans, sense més limitació que l'abonament dels preus per la seua utilització, la pròpia capacitat de la instal·lació i les normes que es recullen en el reglament intern.  
4.2. S'establirà obligatòriament un preu per la utilització ocasional o aïllada de la instal·lació, sense que puga ser exigible l'adquisició de la condició de soci de l'entitat o condició similar per a accedir a la instal·lació.  
Cinquena. Obligacions derivades de l'ús de la instal·lació  
La Federació d'Esports Adaptats queda obligada a:  
a) no utilitzar la imatge interna o externa de la instal·lació amb motius publicitaris o qualsevol altre del seu interès exclusiu sens que l'autoritze prèviament i de forma expressa la Conselleria de Cultura, Educació i Ciència.  
b) En qualsevol difusió de les activitats de la instal·lació que realitze la Federació d'Esports Adaptats, s'haurà de fer constar la titularitat pública d'aquesta, així com els logotips de les dues entitats.  
c) La col·locació de tanques, cartells o qualsevol element publicitari interior o exterior, ja siga fix o mòbil requerirà l'acord de la Conselleria de Cultura, Educació i Ciència.  
d) La Conselleria de Cultura, Educació i Ciència i la Federació d'Esports Adaptats divulgaran els serveis que ofereix la instal·lació, els preus i les condicions d'accés.  
Sisena. Règim econòmic de la gestió  
6.1. Els preus hauran de basar-se en els costos reals que tinguen en compte els costos permanents, els d'amortització i els de reposició.  
6.2. La proposta anual de preus haurà de ser aprovada per la Conselleria de Cultura, Educació i Ciència amb caràcter previ a la seua aplicació efectiva.  
6.3. la Direcció General de l'Esport de la Conselleria de Cultura, Educació i Ciència podrà, en tot moment, fiscalitzar la situació dels comptes i, a aquest efecte, sol·licitar la informació que considere pertinent.  
6.4. En el cas que hi haja superàvit en l'explotació econòmica del servei, aquest revertirà en la instal·lació i en les activitats de la Federació d'Esports Adaptats de la Comunitat Valenciana, amb autorització prèvia expressa de la Direcció General de l'Esport.  
6.5. Per causa de pèrdues o perjudicis, la Federació d'Esports Adaptats no tindrà dret a cap indemnització per part de la Conselleria de Cultura, Educació i Ciència.  
Setena. Inventari  
7.1. La Federació d'Esports Adaptats està obligada a portar un llibre inventari de béns mobles existents en la instal·lació, amb expressió de les seues característiques, marca i model, així com de la seua valoració econòmica i estat actual.  
7.2. Com a Annex II a aquesta resolució figura la llista de material adscrit actualment a la instal·lació.  
Vuitena. Comissió de seguiment  
8.1. A l'efecte d'una millor gestió es crearà una comissió de seguiment amb les següents competències:  
a) es reunirà totes les vegades que siga requerida per qualsevol de les dues parts o bé amb la periodicitat que acorden.  
b) vetlarà pel compliment d'aquesta resolució.  
c) revisarà les normes de règim interior de la instal·lació.  
d) canalitzarà i resoldrà els suggeriments i les reclamacions dels usuaris.  
En general, resoldrà totes les diferències que sorgisquen entre la Conselleria de Cultura, Educació i Ciència i la Federació d'Esports Adaptats sobre el funcionament, la gestió i l'ús de la instal·lació.  
8.2. La comissió de seguiment estarà composta de tres representants de la Conselleria de Cultura, Educació i Ciència i dos de la Federació d'Esports Adaptats.  
Annex II  
Inventari any 1996  
Aquisicions per a millores instal·ació 94-96  
a) atenció a l'usuari  
- 10 bancs  
- instal·lació d'una bústia de suggeriments al corredor d'entrada principal per als usuaris  
- 6 papereres  
- 5 papereres-cendrers  
- 2 veles de forma quadrada per a l'estada dels usuaris i els seus familiars com a sala d'espera  
- 13 taules de plàstic per a instal·lar-los de forma no permanent al jardí i l'esmentada carpa  
- 62 cadires de plàstic complementàries a l'anteriorment relacionat  
- 3 cadires de rodes per a l'accés dels diferents usuaris discapacitats al vas de la instal·lació  
- 8 eixugacabells de monedes  
- 2 espills quadrats de paret als vestuaris  
- 2 espills redons de paret als vestuaris  
b) manteniment i jardineria  
- 1 tanca decorativa per a l'accés diferenciat a la vela i l'entrada principal  
- instal·lació d'un canyís protector en la façana de l'Av. Pius XII  
- 1 porta abatible d'accés al jardí  
- enjardinament de la zona d'entrada amb un minijardí decoratiu amb figures de pedra  
- 1 convertidor d'aire  
- 2 papereres metàl·liques permanents al jardí  
- mesurador, comptador, mesclador d'aigua calenta  
- 2 jardineres redones  
- 2 jardineres quadrades  
- reposició d'una boca de reg  
- 2 expositors amb cargols de plàstic  
- 1 banc de taller de fusta  
- 1 expositor de ferramentes de fusta  
- 1 cargol de banc de taller  
- 1 sistema de filtració nou compost per:  
- 6 filtres multicapa fabricats amb resina de polièster i fibra de vidre, amb boca gran d'inspecció, espillera, manòmetre i purga d'aire diàmetre 760 mm  
- bateria de vàlvules selectores, col·lector per mitjà de braços  
- material filtrant d'hidroantracita i sílex  
- 1 prefiltre diàmetre 125, amb col·lector a bombes  
- 3 bombes de 2 cv, amb vàlvules antiretorn  
- material divers de fontaneria  
- equip de mesura digital automàtica, compost de:  
- pannell de mesura de clor i ph  
- bombes dosificadores  
- sondes  
- portasondes  
- dipòsits per a líquids  
- etc.  
- portes i paravents d' alumini  
- 6 mòduls de prestatgeries metàl·liques  
c) recepció  
- 1 aparell d'aire condicionat per a la recepció  
- 2 espills de visió per a controlar el corredor des de la recepció  
- prestatges i armaris per a la recepció  
- armaris post-recepció  
- 2 cadires per als recepcionistes  
- 1 caixa forta menuda amb combinació  
d) administració  
- 1 aparell d'aire condicionat per a l'administració  
- equip informàtic compost per:   
- 1 ordinador  
- 1 impressora amb taula  
- 1 fotocopiadora  
- 1 fax  
- 2 telèfons de centraleta  
- 2 calaixeres  
- 1 calaixera amb pany  
- 1 cadira direcció amb rodes  
- 1 cadira oficina amb rodes  
- 2 armaris de melamina  
- 1 armari melamina amb pany  
e) altres  
- porta corredora de seguretat primer accés a la instal·lació  
- porta metàl·lica de seguretat d'accés a la instal·lació  
- 1 televisor de 14"  
- 1 càmera de vídeo súper VSH  
- 1 vídeo súper VHS  
- 1 càmera de fotos  
- 8 polsòmetres  
- servei de megafonia compost per:  
 - 1 amplificador  
 - 2 altaveus  
 - 1 altaveu aquàtic  
 - 1 ràdio cassette  
Inventari de béns materials existents any 1994  
- 1 tallagespa yanmar amb recollidor autopropulsat  
- 1 escala kettal  
- 1 serra de piles  
- 1 tisores dues mans  
- 2 rasclet c/m  
- 2 lligones bellota c/m  
- 1 cabàs  
- 2 parells de guants de pell  
- 1 carretó d'obra d'una roda  
- 1 rotllo de corda de 25 metres  
- 50 metres mànega reforçada  
- 2 connexions acoblament ràpid mànega  
- 3 boquetes de plàstic regulable  
- 2 raspalls  
- 2 pots d'aigua  
- 1 mànega telescòpica de 5 metres  
- 1 paleta neteja-piscines  
- 1 embús de plàstic  
- 1 tisores tallagespa   
- 1 esbrossadora Echo amb rodet de fil  
- 1 disc esbrossador amb acoblament  
- 1 careta persona  
- 1 pala punta redona  
- 1 parell d'ulleres de protecció Flexi (2 ud)  
- 1 trepant Casals oferta  
- 1 broca de 9 Videa  
- 1 broca de 10 Videa  
- 1 broca de 12 Videa  
- 1 estoig de broques h  
- 1 boca de fusta 5-8-10 (3 ud)  
- 1 allargadora de 25 metres  
- 1 joc de claus fixes 6-7 a 24-26 (10 peces)  
- 1 joc de claus colzades 45-67-51-32-78-46-34-71  
- 1 clau anglesa 12"  
- 1 tallaferro 300  
- 1 mascareta (2 ud)  
- 1 polvoritzador Marabi  
- 1 pala bellota mm tallar  
- 1 ruixadora de plàstic 10 litres  
- 1 arc serra  
- 1 full de serra 2 talls (6 ud)  
- 1 llima plana Basta 8 amb mànec  
- 1 llima plana Basta 10 amb mànec  
- 1 caixa p/ferramentes 500  
- 2 bancs dobles centrals  
- 24 penjadors  
- 2 eixugadores  
- 2 saboners de paret  
- 2 espill de paret  
- 1 agranadora  
- 1 equip de megafonia  
- 1 vitrina-farmaciola  
- 20 antostes  
- 1 taula  
- 9 cadires  
- 1 armari  
- 2 taules en melamina  
- 6 tensors de sureres  
- 2 rètols eixida d'emergència  
- 2 bancs simples  
- 1 armari  
- 51 armariets Fenolices  
- 1 mascareta  
- 1 llitera  
- 1 bomba Flipper 1-100 m  
- 1 carro portabomba  
- 1 bomba dosificadora de membrana  
- 1 mesurador elèctric de clor lliure  
- 1 mesurador manual de clor combinat  
- 1 mesurador elèctric de PH  
- 1 rellotge elèctric de paret i comandament manual  
- 1 agranadora de fons autopropulsada (robot)  
- 30 metres de cable per a agranadora autopropulsada  
- 1 rectificador de corrent per a agranadora autopropulsada  
- 6 boquetes aspersores de jardí  
- 25 metres de mànega de reg i neteja  
- 30 metres de mànega de reg i neteja  
- 1 caixa de ferramentes de plàstic  
- 1 clau Estilson menuda  
- 1 clau anglesa menuda  
- 6 bloc d'eixida i agarrada  
- 5 sureres  
- 46 tauletes d'aprenentatge  
- 4 extintors d'incendis  
- 3 flotadors salvavides  
- 2 elevadors autopropulsats per a persones amb mobilitat reduïda  
Nota:  
Tot l'inventari anteriorment relacionat està en condicions d'ús i en bon estat.